03/Sv. 72 Službeni list Europske unije 145 32013R0518 L 158/72 SLUŽBENI LIST EUROPSKE UNIJE 10.6.2013. UREDBA VIJEĆA (EU) br. 518/2013 od 13. svibnja 2013. o prilagodbi Uredbe (EZ) br. 1107/2009 Europskog parlamenta i Vijeća zbog pristupanja Republike Hrvatske VIJEĆE EUROPSKE UNIJE, uzimajući u obzir Ugovor o funkcioniranju Europske unije, uzimajući u obzir Ugovor o pristupanju Hrvatske, a posebno njegov članak 3. stavak 4., uzimajući u obzir Akt o pristupanju Hrvatske, a posebno njegov članak 50., uzimajući u obzir prijedlog Europske komisije, budući da: (1) — Sukladno članku 50. Akta o pristupanju Hrvatske, ako je akte institucija koji su  doneseni prije  pristupanja potrebno prilagoditi zbog pristupanja a potrebne prila- godbe nisu predviđene u tom Aktu o pristupanju ili njegovim prilozima, Vijeće, odlučujući kvalificiranom većinom na prijedlog Komisije, u tu svrhu donosi potrebne akte ako izvorni akt nije donijela Komisija. (2) U Završnom aktu Konferencije na kojoj je sastavljen Ugovor o pristupanju Hrvatske navodi se da su visoke ugovorne stranke postigle politički dogovor o nizu prila- godbi akata koje su donijele institucije a koje su potrebne zbog pristupanja, te su Vijeće i Komisiju pozvale da usvoje te prilagodbe prije pristupanja i da ih, prema potrebi, dopune i ažuriraju uzimajući u obzir razvoj prava Unije. (3) = S obzirom na pristupanje Hrvatske Uniji, potrebno je izmijeniti Prilog I. Uredbi (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja (!) u kojemu su utvr- đene zone koje se sastoje od država članica s uspore- divim poljoprivrednim uvjetima, uvjetima zdravstvenog stanja bilja i okoliša (uključujući klimatske uvjete), ponaj- prije kako bi se pojednostavilo razmatranje zahtjeva i odobravanje sredstava za zaštitu bilja u Uniji te uzajamno priznavanje odobrenja. Hrvatsku treba uvrstiti na popis država članica koje pripadaju Južnoj zoni budući da su poljoprivredni uvjeti, uvjeti zdravstvenog stanja bilja i okoliša usporedivi s onima u Bugarskoj, Grčkoj, Španjol- skoj, Francuskoj, Italiji, na Cipru, Malti i u Portugalu. (4) _ Prilog I. Uredbi (EZ) br. 1107/2009 treba stoga na odgo- varajući način izmijeniti, DONIJELO JE OVU UREDBU: Članak 1. Prilog I. Uredbi (EZ) br. 1107/2009 mijenja se kako je navedeno u Prilogu ovoj Uredbi. Članak 2. Ova Uredba stupa na snagu podložno stupanju na snagu Ugovora o pristupanju Hrvatske i od dana njegova stupanja na snagu. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 13. svibnja 2013. Za Vijeće Predsjednik S. COVENEY (') SL L 309, 24.11.2009., str. 1.